Vyetnam

Vyetnam (Vyetnamsa: Việt Nam), or Sosyalismoli Jumhuri Vyetnam (Vyetnamsa: Cộng hòa xã hội chủ nghĩa Việt Nam) fol resmi name, is dexa in sudedonguli Asia. Vyetnam is 67yum maxim peryajepul dexa in globa, ji har max kom 102 mega insan, Vyetnam is 16yum maxim demojepul dexa in globa.

Histori
Vyetnam le ikawkalcu of Franse fe din 2 de mesi 9, 1945. Fe 1954, dexa le disbagecu fe Sudevyetnam ji Utaravyetnam, ji fe 1956–1975, oto le jento Vyetnamli Jange hu da le betriunfa Utaravyetnam.

Demo
Demoje de Vyetnam is 102 789 598 (dajuya fe 2021), or person/km². Fe 2021, 38.1% fe ogartim is xaheryen. Fe 2021, 8.838 mega insan ogar fe Xaher Hocimin (Vyetnamsa: Thành phố Hồ Chí Minh), maxim day xaher in Vyetnam, ji 4.875 mega insan ogar fe cuyoxaher Hanoy (Vyetnamsa: Hà Nội).

37.83% fe ogartim is minmo lao kom 25 nyan (dajuya fe 2020). Demoje nyanli xunjan fe 1% (dajuya fe 2021). 3.11% fe demo is ergokal, hu da is 42yum in globa (dajuya fe 2018).

Resmi basa de Vyetnam is Vyetnamsa (Tiếng Việt), ji alo basa is Cungwosa, Englisa, Fransesa ji Kampucisa. Dini de 7.5% fe demoje is Kristoismo, ji 81.8% fe demoje no pratika he ban dini (dajuya fe 2009).

Geografi
Peryaje de Vyetnam is 331 210 km² (67yum maxim day dexa), daju un ofdua fe dayje de Franse. Sui koberi 21 140 km² of peryaje. Vyetnam loka intre Cungwo (1297 km fe dexabyen), Kampuci (1158 km) ji Law (2161 km), ji to hare 3444 km fe kosta ton Bahari Sudeli Cungwo, Haliju Tay ji Haliju Tonkin.

Maxim gao loka is Fansipan (Vyetnamsa: Phan Xi Păng) fe 3144 m ji maxim cote loka is Bahari Sudeli Cungwo fe 0 m. Nongyogeo koberi daju 34.8% fe peryaje ji drevolari koberi daju 45% fe peryaje (dajuya fe 2018).

Krasi
Presidiyen Nguyễn Xuân Phúc is dexakef xorfe din 5 de mesi 4, 2021 ji Phạm Minh Chính is krasikef xorfe din 5 de mesi 4, 2021. Moy limayum nyan, neo presidiyen beseleti Nasyonli Tonatatim, ji neo krasikef bejeni presidiyen ji te beaproba Nasyonli Tonatatim.

Lista fe dexakef:
 * 1) Tôn Đức Thắng (2 de mesi 7, 1976 – 30 de mesi 3, 1980)
 * 2) Nguyễn Hữu Thọ (30 de mesi 3, 1980 – 4 de mesi 7, 1981)
 * 3) Trường Chinh (4 de mesi 7, 1981 – 18 de mesi 6, 1987)
 * 4) Võ Chí Công (18 de mesi 6, 1987 – 22 de mesi 9, 1992)
 * 5) Lê Đức Anh (23 de mesi 9, 1992 – 24 de mesi 9, 1997)
 * 6) Trần Đức Lương (24 de mesi 9, 1997 – 27 de mesi 6, 2006)
 * 7) Nguyễn Minh Triết (27 de mesi 6, 2006 – 25 de mesi 7, 2011)
 * 8) Trương Tấn Sang (25 de mesi 7, 2011 – 2 de mesi 4, 2016)
 * 9) Trần Đại Quang (2 de mesi 4, 2016 – 21 de mesi 9, 2018)
 * 10) Đặng Thị Ngọc Thịnh (21 de mesi 9, 2018 – 23 de mesi 10, 2018)
 * 11) Nguyễn Phú Trọng (23 de mesi 10, 2018 – 5 de mesi 4, 2021)
 * 12) Nguyễn Xuân Phúc (5 de mesi 4, 2021 – nunya)

Lista fe estato
Vyetnam hare 58 estato ji lima xaherli estato.

Exli linkutul

 * Resmi netodom fe Krasiatim fe Vyetnam
 * Resmi netodom fe Komunistali Taraftim fe Vyetnam
 * Resmi netodom fe turiya